Tatoeba sentences — language code: ina
Io sta ben, gratias. E tu? — Io anque sta ben, gratias.
Io ha un idea. Que nos va al ancian centro del urbe. Nos pote trovar un banca pro seder e conversar o forsan ir a in un parco?
Un excellente idea. Io ha nulle planos pro iste postmeridie, dunque io va con vos. — Perfecte. Alora, que nos vadera.
Philippa! Qual surprisa — e placer!
Ah, ecce Pedro. Ille es mi bon amico desde multe annos.
Salute, Pedro. Io es Philippa. — Salute, Philippa. Il es un placer incontrar te. — Gratias. A te le mesme.
Nos ha venite pro trovar un banca in le umbra o pro ir a in un parco.
Isto sona sage in iste calor. Pote io accompaniar vos? Io non ha planos concrete pro hodie, e io amarea ben reposar un poco in bon compania.
Naturalmente, tu es multo benvenite. — Multe gratias.
Forsan nos debe visitar le kiosque la al latere del strata pro comprar alique a biber?
Un multo bon idea. Io ha jam grande sete a causa del calor.
Anque io. E io amarea anque comprar un gelato.
Bon die, seniores e seniorettas! — Bon die, senior. Nos desira comprar qualcosa a biber. — Per favor. Qual typo desira vos?
Io desira un bottilia de aqua mineral con gas — frigide, per favor. Naturalmente illo debe esser frigide in iste calor.
Io prefere un soda con oranges e, in ultra, un gelato de vanilla.
Da me anque un bottilia de aqua mineral con gas.
E alora io amarea comprar un pacchetto de gumma de masticar.
Como pote tu mangiar tal cosas sucrate, Paulo?
Io prefere iste duo pomos rubie. Io assume que illos es succulente?
Absolutemente. Le pomos veni de un bon ferma non distante de ci, e in iste tempore del anno le fructo es deliciose.
Il non es cata die que on incontra su bon amicos e pote usar un postmeridie in lor bon compania.
In le sud de Francia es situate Nice, le quinte plus grande urbe in le pais.
Nice es famose pro su Promenada del Angleses, un large area solmente pro pedones e bicyclistas preter le famose costa con aqua azur.
In un breve distantia del promenada — in le ancian urbe de Nice — on trova le grande mercato con un atmosphera vivide.
Il es incredibile quante colores il ha ci in le mercato.
Si, e il ha tante cosas deliciose que on desira comprar — si on poterea trovar le spatio in le coffro pro illos.
Vide, la on pote comprar oleo de oliva e aceto — e mesmo mustarda. Il ha multe typos, mesmo mustarda in granos.
E la il ha un parve orangiero con multe oranges. Illo esserea bellisime in nostre jardin.
Si, ma como transportar un orangiero per le aeroporto?
No, nos debe trovar alcun delicatessas que pote rememorar nos de Nice.
Es iste mustarda forte? — No, illo ha un gusto profunde, ma illo non es forte. Iste mustarda es usabile in quasi omne typos de repastos.
Qual es le precio? — 5,80 euros (cinque euros e octanta) per potto, senior.
Desira vos un sacchetto pro illo? — Si, per favor, alora le vitro non va rumper durante le transporte.
Non debe nos comprar anque alcun salsicias?
Vide como illos es bellemente arrangiate e appare gustose.
Excusa me, senior, quanto costa le salsicias?
Il ha varie typos de salsicias, dunque le precios varia un poco.
Nos ha un salsicia con herbas de Provence, un salsicia de porco salvage, e ecce un salsicia sic.